User:Neelam Gurjar Dausa/sandbox

नीलम गुर्जर BJP प्रदेश मंत्री

भाजपा की प्रदेश कार्यकारिणी में लंबे समय बाद दौसा जिले को प्रतिनिधित्व मिला है। प्रदेशाध्यक्ष सीपी जोशी की टीम में जिला परिषद सदस्य नीलम गुर्जर को प्रदेश मंत्री बनाया गया है।

नेता प्रतिपक्ष राजेन्द्र राठौड़ की करीबी मानी जाने वाली नीलम छात्र संगठन एबीवीपी में संगठनात्मक प्रशिक्षण लेकर भाजपा में प्रदेश स्तरीय दायित्व पर पहुंची हैं। मूलत: दौसा क्षेत्र के खेड़ली गांव निवासी नीलम गुर्जर सामान्य किसान परिवार से ताल्लुक रखती हैं।

इन्हें प्रदेश कार्यकारिणी में दायित्व मिलने पर कार्यकर्ताओं में खुशी का माहौल है।

इससे पहले नीलम गुर्जर छात्र संगठन अखिल भारतीय विद्यार्थी परिषद में दौसा जिला छात्रा प्रमुख व जयपुर प्रांत छात्रा प्रमुख के दायित्व पर रह चुकी हैं। पिछले दिनों ​पंचायती राज चुनावों में भाजपा के सिंबल पर जिला परिषद सदस्य चुनी गई।

पार्टी ने इन्हें जिला प्रमुख का प्रत्याशी बनाया, लेकिन सफलता नहीं मिली। उन्होंने रविवार सुबह अपने गांव स्थित प्रेतराज मंदिर में ढोक लगाकर खुशहाली की कामना की।

बोली- यह सिर्फ भाजपा में ही संभव

नवनियुक्त प्रदेश मंत्री नीलम गुर्जर ने पार्टी की नवगठित कार्यकारिणी के पदाधिकारियों को बधाई देते हुए कहा कि मुझ जैसी सामान्य कार्यकर्ता पर विश्वास व्यक्त करके राजस्थान भाजपा संगठन ने सेवा करने का अवसर प्रदान किया।

यह सिर्फ भाजपा में ही संभव है। इसके लिए मैं केंद्रीय एवं प्रदेश के शीर्ष नेतृत्व का सहृदय धन्यवाद व्यक्त करती हूं।

गुर्जर समाज को साधने का मैसेज

इससे पहले भाजपा की प्रदेश कार्यकारिणी में बांदीकुई की पूर्व विधायक व वर्तमान में पार्टी की राष्ट्रीय मंत्री डॉ. अलका सिंह गुर्जर भी प्रदेश उपाध्यक्ष रह चुकी हैं। उस दौरान वे बांदीकुई से विधायक भी थी। उनके बाद अब भाजपा ने युवा चेहरे के तौर पर नीलम गुर्जर को प्रदेश की टीम में शामिल कर विधानसभा चुनावों से पूर्व गुर्जर समाज को साधने का मैसेज दिया है।

वहीं मूलत: दौसा जिले के निवासी व सवाई माधोपुर जिले के खण्डार से पूर्व विधायक जितेन्द्र गोठवाल को भी प्रदेश उपाध्यक्ष बनाया गया है।

बता दें कि भाजपा की प्रदेश कार्यकारिणी में पूर्व में दौसा जिले से राज्यसभा सांसद डॉ. किरोड़ीलाल मीणा व पूर्व मंत्री रामकिशोर मीणा भी पदाधिकारी रह चुके हैं।